

BAZAART i DKCB imaju zadovolјstvo da vas pozovu na

**SUSRET SA STRUČNJACIMA I PRAKTIČARIMA
koji se bave dramom i pozorištem u obrazovanju**

**Školsko Forum pozorište
u prevenciji vršnjačkog nasilja**

**UTORAK, 30. januar u 19.15 časova,
Dečji kulturni centar Beograd,
Takovska 8, soba 303**

Na prvom Susretu u novoj godini, **Marina Kopilović**, profesor engleskog jezika u OŠ „Stevan Sremac“, podeliće sa vama svoje dugogodišnje iskustvo u razvijanju Forum pozorišta u školama u kojima je radila.

**Forum pozorište** značajno doprinosi podizanju svesti učenika o problemima sa kojima se susreću i podstiče ih da na kreativan način prikažu ono što ih lično dotiče, a tiče se i zajednice kojoj pripadaju.

Kao deo procesa prevencije vršnjačkog nasilja, Forum teatar unapređuje svest učenika i ohrabruje ih da ne ćute, već da reaguju i prijavljuju nasilje.

Kao pristup, oslobađa učenike da ono što nauče primenjuju ovde i sada. Ako obrazovanje teži punoj participaciji učenika, gde učenici nisu samo izvršioci onoga što nastavnik isplanira, već kreativni stvaraoci koji samostalno odlučuju, preispituju i vrednuju svoje odluke i preuzimaju odgovornost, onda je Forum teatar, kao i drama uopšte, pravi način obrazovnog rada.

**Šta ćemo raditi na Susretu?** „Forumovci“ iz OŠ „Stevan Sremac“ – Marina Kopilović i njeni učenici, provešće vas kroz proces stvaranja Forum scene i pokazati zašto je Forum teatar zanimljiv i koristan u prevenciji vršnjačkog nasilja.

**Šta ćemo još raditi?** Na radionici će biti prikazani i segmenti Pozorišta slika– *Image Theatre*, kao i Nevidljivo pozorište *– Invisible Theatre*, čije će tehnike nastavnici lako moći da primene u svojoj nastavi. Marina će vam takođe ispričati kako je kroz rad sa decom otkrila sopstvene slabosti i jake strane i uspela da prevaziđe svoje strahove i inhibicije.

**Skup nije akreditovan. Učesnici dobijaju sertifikat BAZAART-a o učešću u radionici, na lični zahtev.**

Susret je aktivnost **LOTREC Beograd** – Centra za permanentnu dramsku edukaciju nastavnika.

|  |
| --- |
| **Kontakt**: Tijana Bondžić, koordinatorka063 3554 922, tijanab.bazaart@gmail.com  |